แวะมาลองก๋วยเตี๋ยวเรือแถวบ้านอยู่ในซอยปรีดีพนมยงค์ 14 แยก 10 อยู่ช่วงก่อนออกไปถึงด่านทางด่วน ร้านนี้เป็นร้านเล็กๆไม่ใหญ่มาแต่คนขับมาทานกันเยอะมากจนไม่น่าเชื่อ ในขณะที่ที่จอดรถหลังร้านก็น้อยเหลือเกิน

ร้านนี้นอกจากก๋วยเตี๋ยวเรือซึ่งเป็นเมนูชูโรงแล้วก็ยังมีขายส้มตำ อาหารตามสั่งและ อาหารทานเล่นหลายอย่าง วันนั้นที่ไปทานมี
- ก๋วยเตี๋ยวเรือ มีแบบ ธรรมดา 20 บาท (ประมาณ 3 คำหมด) พิเศษ 35 บาท (เป็นไซส์ก๋วยเตี๋ยวธรรมดา) และจัมโบ้ 65 บาท ขนาดต่างกันแบบชัดเจน รสชาติก๋วยเตี๋ยวเรืออร่อย แต่เนื้อตุ๋นที่ใช้ออกจะเป็นเศษเนื้อซะเป็นส่วนใหญ่ ทานก๋วยเตี๋วยเรือแล้วก็ไม่พลาดที่จะสั่งกากหมูมาทานด้วย (ถ้วยละ 10 บาท) กากหมูที่นี่ชิ้นใหญ่เลยไม่ค่อยกรอบ แต่ถือว่าใช้ได้ค่ะ
- ข้าวตามสั่งเช่นกระเพราหมูกรอบ ได้หมูกรอบที่มันมากๆ กระเพราหมูสับก็ออกแฉะๆ ส่วนหมูกระเทียมก็ติดหวานเกินไป ถ้ามาครั้งหน้าคงไม่สั่งข้าวตามสั่งแล้วล่ะค่ะ
- ปีกไก่ทอดทานเล่น อร่อยดีค่ะแต่น้อยไปหน่อยเมื่อเทียบกับราคา คือ 5 ชิ้นเล็กๆ 50 บาท

สรุปแล้วร้านนี้ก๋วยเตี๋ยวเรือโอเค แต่อย่างอื่นเฉยๆค่ะ